Ek is skaam om in vuil Bfn te woon | Netwerk24
Ek is skaam om in vuil Bfn te woon
Deur Np, Bloemfontein 07 Augustus 2018 00:01
In Bloemfontein verwys “waterkrisis” nie slegs na ’n water­tekort nie, maar ook na ’n oormaat van water van verskillende soorte wat in ons strate vloei.
Briewe die afgelope weke het my laat besef dit is nie net in ons woonbuurt waar die situasie buite beheer is nie.
Is die totale gebrek aan dienslewering dalk deel van ’n “meesterplan” van die Mangaung­metro?
Waterlekke word dalk nie herstel nie sodat die riool (waarvan die lekke ook nie herstel word nie) in ’n meer verdunde vorm in die vloedwaterslote kan beland.
Dalk word vullisverwydering nie meer gedoen nie sodat ’n gedeelte van die swartsakke se inhoud, wat deur sakgrawers en honde gestrooi word, ook met die vloeibare gemors kan vermeng.
Is dit as gevolg van ’n totale gebrek aan bevoegdheid? Of gee die metro se mense net nie om nie?
Hulle kry mos salaris.
Ek skaam my om in hierdie vullishoop te woon. En ons betaal ten volle vir hierdie dienste.
Meer oor: My Stem | Vullis